cyanic-selkie/wikianc huggingface dataset:
சிகாமட்
சுற்றுலா இடங்கள்
சிகாமட் ஒரு நடுத்தரமான நகரம். இங்கே பழையதும் புதியதும் கலந்த கலாசாரங்கள் மேலோங்கி நிற்கின்றன. இந்த நகரத்திற்கு அருகாமையில் வரலாற்றுப் புகழ்மிகு லேடாங் மலை (Gunung Ledang) எனும் இருக்கின்றது. தவிர ’ஆயர் பனாஸ்’ சுடுநீர் வீழ்ச்சி, பெக்கோக் நீர்வீழ்ச்சி போன்றவை சுற்றுப்பயணிகளைக் கவரும் சுற்றுலாத் தளங்களாகும்.
சிகாமட் மாவட்டத்தில் உள்ள தமிழ்ப்பள்ளிகள்
ஜொகூர்; சிகாமட் மாவட்டத்தில் (Segamat District) 12 தமிழ்ப்பள்ளிகள் உள்ளன. அவற்றில் 841‬ மாணவர்கள் பயில்கிறார்கள். 154‬ ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.
வெள்ளப் பெருக்குகள்
கடந்த 50 ஆண்டுகளில் சிகாமட் நகரம் மூன்று முறை வெள்ளப் பேரிடர்களினால் பாதிக்கப்பட்டுள்ளது. 1950, 1984, 2006 ஆகிய ஆண்டுகள் சிகாமட் நகரத்தின் மறக்க முடியாத ஆண்டுகள் ஆகும். 2006 ஆம் ஆண்டு பிலிப்பைன்ஸ் நாட்டைத் தாக்கிய உத்தோர் சூறாவளி, சிகாமட்டிலும் மோசமான வெள்ளச் சேதங்களை ஏற்படுத்தியது.
2011 ஆம் ஆண்டு மற்றொரு வெள்ளப் பெருக்கு ஏற்பட்டது. அது ஒரு மிக மோசமான வெள்ளப் பெருக்காகும். அந்த வெள்ளப் பெருக்கு அண்டை மாநிலமான மலாக்காவையும் பாதித்தது. இந்தப் பேரிடரினால் 31,00 பேர் துயர்துடைப்பு மையங்களில் அடைக்கலம் அடைந்தனர். பல உயிரிழப்புகளும் ஏற்பட்டன.
வெளி இணைப்புகள்
பகுப்பு:மலேசிய நகரங்கள் பகுப்பு:ஜொகூர் பகுப்பு:ஜொகூர் மாநிலத்தில் உள்ள நகரங்கள்
மிசா பாரதி
மருத்துவர் மிசா பாரதி (Dr. Misa Bharti) (நீ யாதவ்) பீகார் மாநிலத்தைச் சேர்ந்த இந்திய அரசியல்வாதி ஆவார். இவர் லாலு பிரசாத் யாதவ் மற்றும் ராப்ரி தேவியின் மகளாவர். 2014ஆம் ஆண்டில், இவர் படாலிபுத்ரா மக்களவைத் தொகுதியில் தோல்வியுற்றார். இவரை வெற்றிகொண்டவர் பாஜகவில் சேர்ந்த ஆர்ஜேடி அதிர்ப்த்தியாளரான ராம் கிருபால் யாதவ் ஆவர். மிசா பாரதி 2019ஆம் ஆண்டு நடைபெற்ற தேர்தலிலும் பாடலிபுத்ரா தொகுதியிலிருந்து சுமார் 38000 வாக்கு வித்தியாசத்தில் தோற்றார். 2016ஆம் ஆண்டு ஜீன் மாதம் நடைபெற்ற மாநிலங்களவை தேர்தலில்பீகாரைச் சேர்ந்த ராம் ஜெத்மலானியுடன் போட்டியின்றி தேர்ந்தெடுக்கப்பட்டார்.
ஆரம்பகால வாழ்க்கை மற்றும் கல்வி
மிசா பாரதி 1976 ஆம் ஆண்டில் பீகார் மாநிலத்தின் முன்னாள் முதல்வர்களான லாலு பிரசாத் யாதவ் மற்றும் ராப்ரி தேவி ஆகியோருக்கு மகளாகப் பிறந்தார். உள்நாட்டு பாதுகாப்பு அவசரக்கால கால பராமரிப்பு சட்டத்தின்கீழ் (மிசா) லாலு சிறையில் அடைக்கப்பட்டதன் நினைவாக மிசா எனப் பெயரிடப்பட்டார். இவர் தனது பெற்றோரின் ஒன்பது குழந்தை. ஏழு மகள்களில் மூத்தவர். இவரது சகோதரர்கள் இருவர். மிசா 1993ஆம் ஆண்டில் டாடா ஸ்டீல் ஒதுக்கீட்டில் பாட்னா மருத்துவக் கல்லூரியில் மருத்துவப் படிப்பில் சேர்ந்தார். பின்னர் பாதுகாப்பு காரணங்களுக்காக பாட்னா மருத்துவக் கல்லூரி மருத்துவமனைக்கு மாற்றப்பட்டார். மகப்பேறு மருத்துவத்தில் சிறப்பிடம் பெற்ற மிசா மருத்துவப் பாடத்தில் அதிக மதிப்பெண் பெற்றவர் வரிசையில் இடம் பிடித்தார்.
தனிப்பட்ட வாழ்க்கை
மிசா பாரதி 1999ஆம் ஆண்டு திசம்பர் 10ஆம் நாள் கணினி பொறியாளரான சைலேசு குமாரை மணந்தார். இந்த தம்பதியருக்கு இரண்டு மகள்கள் மற்றும் ஒரு மகன் என மூன்று குழந்தைகள், உள்ளனர். மிசா துடுக்கான மனநிலை உடையவராக அறியப்படுகிறது.
அரசியல் வாழ்க்கை
மிசா பாரதி 2014 மக்களவைத் தேர்தலில் பாடலிபுத்ராவிலிருந்து இராச்டிரிய ஜனதா தளம் சார்பில் போட்டியிட்டார். லாலு யாதவின் நம்பகமான தோழரான இராம் கிருபால் யாதவிடம் தோற்றார். ஜூன் 2016ல் மாநிலங்களவைத் தேர்தலுக்கான ராச்டிரிய ஜனதா தளக் கட்சியின் வேட்பாளராகப் போட்டியிட்டார். பீகாரைச் சேர்ந்த ராம் ஜெத்மலானியுடன் போட்டியின்றி தேர்ந்தெடுக்கப்பட்டார். மிசா மீண்டும் 2019 மக்களவைத் தேர்தலில் பாடலிபுத்ராவில் மீண்டும் போட்டியிட்டு பாரதிய ஜனதா கட்சியின் வேட்பாளரான ராம் கிருபால் யாதவிடம் தோற்றார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:1976 பிறப்புகள் பகுப்பு:வாழும் நபர்கள் பகுப்பு:பீகார் அரசியல்வாதிகள் பகுப்பு:பெண் அரசியல்வாதிகள்
மேட்டுபாளையம் ஊராட்சி
மேட்டுபாளையம் ஊராட்சி (Mettupalayam Gram Panchayat), தமிழ்நாட்டின் திருப்பூர் மாவட்டத்தில் உள்ள வெள்ளக்கோயில் வட்டாரத்தில் அமைந்துள்ளது. இந்த ஊராட்சி, காங்கேயம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8611 ஆகும். இவர்களில் பெண்கள் 4321 பேரும் ஆண்கள் 4290 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காம்பர்ட்சேவ் மலைத் தொடர்
காம்பர்ட்சேவ் மலைத்தொடர்  (Gamburtsev Mountain Range) அல்லது  காம்பர்ட்சேவ் பனியாற்றடி மலைகள் (Gamburtsev Subglacial Mountains)  கிழக்கு அன்டார்ட்டிகாவில் டோம் ஏ அருகே அமைந்துள்ள ஓர்  பனியாற்றடி மலைத்தொடர் ஆகும். இந்த மலைத்தொடர் 1958ஆம் ஆண்டில் மூன்றாவது சோவியத் தேடுதல் பயணத்தின்போது கண்டறியப்பட்டது; சோவியத் புவியியலாளர் கிரிகொரி ஏ. காம்பர்ட்சேவ் நினைவாக இதற்கு பெயரிடப்பட்டது. இந்த மலைத்தொடர் 600 m பனி மற்றும் பனிப்பொழிவால் மூடப்பட்டிருந்தாலும் ஏறத்தாழ 1200 km நீளத்திற்கு பரந்துள்ளது எனவும்  சுமார் 2700 m உயரமுடையதாகவும் கருதப்படுகிறது. தற்போதைய மதிப்பீடுகளின்படி இந்த மலைத்தொடர் ஐரோப்பாவின் ஆல்ப்ஸ் மலைக்கு இணையாக நம்பப்படுகிறது. இதன் காலம் 34 மில்லியன் ஆண்டுகளுக்கும் முந்தையதாக மதிப்பிடப்பட்டாலும் இந்த மலைகள் எவ்வாறு உருவாயின என்பதைக் குறித்து அறிய இயலவில்லை. சில மதிப்பீடுகள் இவை 500 மில்லியன் ஆண்டுகள் பழமையானவையாக கருதுகின்றன. தற்போதைய மாதிரி வடிவமைப்புகள் காம்பர்ட்சேவ் மலைகளிலிருந்து சரிந்து வந்த பனியாறுகளே கிழக்கு அன்டார்ட்டிகாவின் பனித்தட்டு உருவாகக் காரணமாக அமைந்ததாக காட்டுகின்றன.
அன்டார்ட்டிகா காம்பர்ட்சேவ் மாகாண (AGAP) திட்டம்
2007–09 ஆண்டில் பன்னாட்டு துருவ ஆண்டு கொண்டாட்டத்தின் பகுதியாக இந்த மலைத்தொடரினைக் குறித்த தகவல்களை அறிவதற்காக பன்னாட்டு முயற்சிகளின் விளைவாக அன்டார்ட்டிகா காம்பர்ட்சேவ் மாகாணம் உருவாக்கப்பட்டது.
வெளியிணைப்புகள்
பகுப்பு:அண்டார்க்டிக்கா
டாங்கி மாடு
டாங்கி மாடு (மராத்தி:डान्ग्गी) என்பது ஒரு இந்திய மாட்டு இனமாகும். இவை மகாராட்டிர மாநிலத்தின் நாசிக் மாவட்டம், அகமது நகர் மாவட்டம் போன்ற மாவட்டங்களின் டாங்கி என்னும் மலைப்பாங்கான பகுதியைப் பூர்வீகமக‍க் கொண்டவை. இந்த இன மாடுகளின் உடல் நடுத்தர அளவு முதல் பருமனான அளவுவரை உள்ளது. இவை கடும் மழையைத் தாங்கி வாழக்கூடிய நாட்டு மாடுகளாகும். இவற்றின் தோலில் பலத்த மழையைப் பொறுத்து கொள்ள உதவும் வகையினால ஒரு வகை எண்ணெய் சுரப்பதால் இந்த ஆற்றலை இவை பெற்றுள்ளன.
மேற்கோள்கள்
பகுப்பு:இந்தியாவில் தோன்றிய மாட்டு இனங்கள் பகுப்பு:மாடுகள்
காலமுறைச் சார்பு
வரையறை
ஒரு காலமுறைமைச் சார்பின் வரைபடம் இடப்பெயர்ச்சியைப் பொறுத்து சமச்சீராக இருக்கும்.
எடுத்துக்காட்டுகள்
இதேபோல கோசைன் சார்பும் 2π அளவு கால இடைவெளி கொண்ட காலமுறைமைச் சார்பு.
இச் சார்பின் வரைபடம் இரம்பப்பல் அலை வடிவம் கொண்டிருக்கும்.
பண்புகள்
எடுத்துக்காட்டாக,
இரட்டை-காலமுறைச் சார்பு
சிக்கலெண்களை ஆட்களமாகக் கொண்ட காலமுறைச் சார்புக்கு இரு கால இடைவெளிகள் இருக்கலாம். நீள்வட்டச் சார்பு, இத்தகைய சார்பாகும். இரு காலஇடைவெளிகளும் ஒன்றுக்கொன்று மெய்யெண் மடங்குகளாக இல்லாதவையாக ("Incommensurate" ) இருக்கும்.
சிக்கலெண்களில்
சிக்கலெண்களில் அமைந்த ஒரு காலமுறைச் சார்பு:
இதன் காலஇடைவெளி L :
வெளி இணைப்புகள்
பகுப்பு:சார்பிய வகைகள் பகுப்பு:நுண்கணிதம் பகுப்பு:அடிப்படைக் கணிதம்
சமச்சீர் கோட்டுரு
கோட்டுருவியலில் G என்ற கோட்டுரு சமச்சீரானது அல்லது சமச்சீர் கோட்டுரு (symmetric) எனில் அது கீழ்வரும் முடிவினை நிறைவு செய்ய வேண்டும்:
G இன் அடுத்துள்ள முனைகளின் இரண்டு இருமங்கள் u1—v1 மற்றும் u2—v2 எனில்:
சமச்சீர் கோட்டுரு என்பதை அது "வில்-கடப்புக் கோட்டுரு" (arc-transitive) என்றும் கூறப்படுகிறது. (இங்கு ஒரு கோட்டுருவின் வில் (arc) என்பது கோட்டுருவின் இரு அடுத்துள்ள முனைகளின் வரிசை இருமத்தைக் குறிக்கிறது).
சமச்சீர் கோட்டுருவினைப் பின்வருமாறும் விளக்கலாம்:
வரையறைப்படி, தனித்துள்ள முனைகளற்ற சமச்சீர் கோட்டுருக்கள் முனை-கடப்புக் கோட்டுருக்களாகவும் இருக்கும். மேலும் சமச்சீர் கோட்டுருவின் இரண்டாவது விளக்கத்தின் படி அது விளிம்பு-கடப்புக் கோட்டுருவாகவும் இருக்கும்.
எனினும் விளிம்பு-கடப்புக் கோட்டுருவாகவுள்ளது சமச்சீரான கோட்டுருவாக இருக்க வேண்டிய அவசியமில்லை. a—b, c—d உடன் கோர்க்கலாம். ஆனால் d—c உடன் கோர்க்கப்படாது. விண்மீன் கோட்டுரு இதற்கு ஒரு எடுத்துக்காட்டாகும். விண்மீன் கோட்டுரு விளிம்பு-கடப்பு கொண்டது; ஆனால் முனை-கடப்போ அல்லது சமச்சீரோ இல்லாதது. இதற்கு மற்றுமொரு எடுத்துக்காட்டு அரை-சமச்சீர் கோட்டுருக்களாகும். இவை விளிம்பு-கடப்பு மற்றும் ஒழுங்கு கோட்டுருக்கள் ஆனால் முனை-கடப்புக் கோட்டுருக்கள் அல்ல.
ஒவ்வொரு இணைப்புள்ள சமச்சீர் கோட்டுருக்களும் முனை-கடப்பு மற்றும் விளிம்பு-கடப்பு கோட்டுருக்களாக இருக்கும். இதன் மறுதலை ஒற்றையெண் படிகொண்ட கோட்டுருக்களுக்கு மட்டுமே உண்மையாகும். இரட்டையெண் படிகொண்ட இணைப்புக் கோட்டுருக்களில், முனை-கடப்பு மற்றும் விளிம்பு-கடப்புக் கோட்டுருக்களாக இருந்து சமச்சீரற்ற கோட்டுருக்களாக உள்ளவையும் உண்டு. இத்தகையக் கோட்டுருக்கள் "அரை-கடப்புக் கோட்டுரு"க்களென அழைக்கப்படுகின்றன.
வெளியிணைப்புகள்
பகுப்பு:கோட்டுருவியல்
ஜார்க்கண்ட் சம்பர்க் கிராந்தி விரைவுவண்டி
இணைப்புகள்
பகுப்பு:இந்திய விரைவுவண்டிகள் பகுப்பு:ஜார்க்கண்டில் போக்குவரத்து
அடமானக் கடன்
அடமானக் கடன் என்பது நிலம், வீடு, தொழில், அல்லது இதர அசையாப் பொருட்களை ஒரு வங்கி போன்ற ஒரு நிதி நிறுவனத்திடம் அடமானம் வைத்து பெறப்படும் கடன் ஆகும். பொதுவாக இப்படிப் பெறப்படும் நிதி தவணை முறையில் வட்டியுடன் செலுத்தப்படும். செலுத்த முடியாமல் போனால் அடமானம் வைக்கப்பட்ட பொருள் அந்த நிதி நிறுவனத்துக்குச் சொந்தமாகும்.
மேற்கோள்கள்
பகுப்பு:தனிநபர் நிதி
பைல் போர்த்தொடர்
பைல் போர்த்தொடர் (Phyle Campaign) என்பது பண்டைய ஏதென்சில் நடந்த ஒரு உள்நாட்டுப் போராகும். பெலோபொன்னேசியன் போரில் எசுபார்த்தாவிடம் ஏதென்சு தோல்வியுற்றது. இதையடுத்து ஏதென்சில் இருந்த சனநாயக ஆட்சியை நீக்கி சிலவர் ஆட்சியை எசுபார்த்தா திணித்ததது. அதன் ஒரு விளைவே (பார்க்க முப்பது கொடுங்கோலர்கள் ) இப்போர்களாகும். இப்போர் இறுதியில் ஏதெனியன் சனநாயகத்தை மீட்டெடுப்பதில் முடிந்தது.
முன்னுரை
முப்பது கொடுங்கோலர்களுக்கு நிதி பற்றாக்குறை இருந்தது. இதனால் அவர்களின் அரசியல் பார்வையோடும் பணக்கார ஏதெனியர்களை துன்புறுத்தினர். இதனால் பலர் எசுபார்த்தாவின் செல்வாக்கையும் மீறி போயோட்டியா மற்றும் கொரிந்துக்கு தப்பிச் சென்றனர்.
போர்த்தொடர்
ஏதென்சை ஆண்ட முப்பது கொடுங்கோலர்கள் ஏதென்சின் எல்லையில் உள்ள கோட்டைகளை எசுபார்த்தாவின் மேல் உள்ள நம்பிக்கையாலும், பணப் பற்றாக்குறையின் காரணமாகவும் காவலர்களை வைக்காமல் விட்டுவிட்டனர். இதன் காரணமாக ஏதென்சில் இருந்து நாடுகடத்தப்பட்டு தீப்சில் தஞ்சமடைந்திருந்த சனநாயகவாதிகள் ஒரு படையாக திரண்டு கிமு 404/403 இல் பைல்  கோட்டையை எளிதாக கைப்பற்றிக் கொண்டனர். நாடுகடத்தப்பட்டவர்களில் கிளர்ச்சியாளர்கள் ஆரம்பத்தில் சுமார் 70 பேர் மட்டுமே இருந்தனர். அவர்களின் தலைவராக மிதவாத சனநாயகவாதியாக நற்பெயரைக் கொண்டிருந்த திராசிபுலஸ் இருந்தார். அவர் முப்பது சர்வாதிகாரிகளை எதிர்த்த அனைத்து சனநாயக ஆதரவாளர்களையும் திறமையோடு ஒன்றிணைத்தார். ஏதெனியன் குதிரைப்படை மற்றும் எசுபார்த்தன்களின் ஒரு படை பைலுக்கு எதிராக அனுப்பப்பட்டது. ஆனால் இரண்டு முறை நடந்த பைல் போரில் திராசிபுலஸ் தலைமையிலான சனநாயக வாதிகள் அவர்களைத் தோற்கடித்தனர். பின்னர் திராசிபுலஸ் தலைமையிலான படையினர் அணிவகுத்து பிரேயஸ் துறைமுகத்தைக் கைப்பற்ற சென்றனர். அப்போது நடந்த முனிச்சியா போரில்  முப்பது கொடுங்கோலர்கள் அனுப்பிய படையை தோற்கடித்து துறைமுகத்தைக் கைப்பற்றினர்.
எசுபார்த்தா முதலில் லைசாந்தரை கூலிப்படையுடன் அனுப்பியது. அதன் நோக்கம் முப்பது சர்வாதிகாரிகளின் அதிகாரத்தை மீட்டெடுப்பதே ஆகும். பின்னர் மிக விரைவாக, எசுபார்த்தா பெலோபொன்னேசியன் கூட்டணியின் படையுடன் மன்னர் பௌசானியாசை அனுப்பியது. பிரேயஸ் போரில் மன்னர் பௌசானியாஸ் சனநாயகவாதிகளை தோற்கடித்தார். என்றாலும், அவர் பேச்சுவார்த்தை மூலமாக சனநாயகத்தை மீட்டெடுப்பதை ஏற்றுக்கொண்டார். இருப்பினும் சிலவர் ஆட்சிக்குழுவினருக்கு பாதுகாப்பான புகலிடமாக எலியூசிசை பிரித்து உருவாக்க வலியுறுத்தினார்.
பின்விளைவு
எசுபார்த்தாவில் லைசாண்டரின் சார்பினர் பௌசானியாஸ் மீது கோபமடைந்தனர். மேலும் மன்னர் அகிசுடன் சேர்ந்து கிமு 403 இன் இறுதி வரை பௌசானியாசிடம் விசாரணை மேற்கொண்டனர். அவர் மீது சாட்டிய குற்றச்சாட்டு குறித்து சரியாக தெரியவில்லை ஆனால் அதன் சாராம்சம் அவர் ஏதென்சில் மென்மையாக நடந்து கொண்டார் என்பது ஆகும். அகிஸ் உட்பட 15 செரோசியா உட்பட 15 பேர் குற்றவாளிகள் என்றும், 14 பேர் அதற்கு எதிராகவும் வாக்களித்தனர், ஆனால் 5 எபோர்களும் குற்றமற்றவர்கள் என வாக்களித்ததால் அவர் விடுவிக்கப்பட்டார்.
குறிப்புகள்
பகுப்பு:எசுபார்த்தா ஈடுபட்ட போர்கள் பகுப்பு:ஏதென்சு ஈடுபட்ட போர்கள் பகுப்பு:கிமு 404 பகுப்பு:கிமு 403
இலங்கைப் பிரீமியர் இலீகு
இலங்கைப் பிரீமியர் இலீகு அல்லது இலங்கைப் பெருங்குழு தொடர் விளையாட்டுப் போட்டிகள் (Sri Lanka Premier League) என்பது இலங்கைத் துடுப்பாட்ட வாரியத்தால் இலங்கையில் நடத்தப்படப் போகின்ற இருபது20 துடுப்பாட்டப் போட்டி ஆகும். இதனுடைய முதலாவது சுற்றுப் போட்டியானது ஆகத்து 10, 2012 இல் தொடங்குகிறது. இப்போட்டியானது அனைத்து மாகாண இருபது20 சுற்றுப் போட்டிக்குப் பதிலாக நடைபெறுகின்றது.
பின்னணி
மே 2011இல் இந்தியப் பிரீமியர் இலீகை மாதிரியாகக் கொண்டு ஒரு துடுப்பாட்டச் சுற்றுப் போட்டியை நடத்துவுள்ளதாக இலங்கைத் துடுப்பாட்ட வாரியம் அறிவித்தது.
2011 சுற்றுப் போட்டி
சூலை 19, 2011இலிருந்து ஆகத்து 4, 2011 வரை இச்சுற்றுப் போட்டி கொழும்பிலுள்ள ஆர். பிரேமதாச அரங்கத்தில் நடைபெறுவதாக இருந்தது. ஆனாலும் பின்னர், சுற்றுப் போட்டி 2012இற்குப் பிற்போடப்பட்டது.
முதற்சுற்றுப் போட்டி
இலங்கைப் பிரீமியர் இலீகின் முதற்சுற்றுப் போட்டியானது கொழும்பிலும் கண்டியிலும் ஆகத்து 10, 2012இலிருந்து ஆகத்து 31, 2012 வரை உள்நாட்டு, வெளிநாட்டு வீரர்களைக் கொண்டு நடைபெறவுள்ளது.
மேற்கோள்கள்
பகுப்பு:துடுப்பாட்டம்
விராலிப்பட்டி அழகநாச்சியம்மன் கோயில்
விராலிப்பட்டி அழகநாச்சியம்மன் கோயில் தமிழ்நாட்டில் கரூர் மாவட்டம், விராலிப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பட்டர்வொர்த் இராணுவ வானூர்தி நிலையம்
பட்டர்வொர்த் இராணுவ வானூர்தி நிலையம் (ஆங்கிலம்: RMAF Butterworth (RMAF - Royal Malaysian Air Force) மலாய்: TUDM Butterworth (TUDM - Tentera Udara Diraja Malaysia); என்பது மலேசியா, பினாங்கு மாநிலத்தில் பட்டர்வொர்த் நகரில் உள்ள அரச மலேசிய விமானப் படையின் இராணுவ வானூர்தி நிலையம் ஆகும். பட்டர்வொர்த் நகரில் இருந்து 4.5 NM தொலைவில் உள்ளது.
1940-ஆம் ஆண்டுகளில், ஐக்கிய இராச்சியத்தின் அரச விமானப் படை (Royal Air Force); மற்றும் 1960-ஆம் ஆண்டுகளில், அரச ஆசுதிரேலியா விமானப் படை (Royal Australian Air Force); ஆகியவற்றின் செயல்பாட்டுக் கட்டளைகளின் கீழ், இந்த விமான நிலையம் இயங்கியது.
பொது
முதலில் பட்டர்வொர்த் அரச விமான நிலையம் (RAF Station Butterworth) என்றும்; பின்னர் பட்டர்வொர்த் அரச ஆசுதிரேலியா விமான நிலையம் (RAAF Butterworth) என்றும் அறியப்பட்டது. இப்போது இந்த வானூர்தி நிலையம் அரச மலேசிய விமானப் படையின் இராணுவத் தளமாக உள்ளது.
1939-ஆம் ஆண்டில் ஐக்கிய இராச்சியத்தின் அரச விமானப் படையினால், பட்டர்வொர்த்தில் ஒரு விமான நிலையம், "கவனிப்பு மற்றும் பராமரிப்பு" அடிப்படையில் நிறுவப்பட்டது.
மலாயாவில் ஜப்பானிய ஆக்கிரமிப்பு
அக்டோபர் 1941-இல், ஜப்பானிய படைகளின் படையெடுப்பு அச்சுறுத்தலுக்கு எதிராக; மலாயா தீபகற்பத்தை பாதுகாப்பதற்கான ஐக்கிய இராச்சியத்தின் திட்டங்களின் ஒரு பகுதியாக பட்டர்வொர்த் இராணுவ வானூர்தி நிலையம் அதிகாரப் பூர்வமாக திறக்கப்பட்டது.
டிசம்பர் 1941-இல் ஜப்பானியரின் மலாயா மீதான படையெடுப்பின் போது, இந்த விமான நிலையம் ஜப்பானிய கடற்படை விமானங்களின் தாக்குதலுக்கு உள்ளாகி பெரும் சேதம் அடைந்தது.
வி. பி. சிங்காரவேலு
வி.பி. சிங்காரவேலு (3 மார்ச் 1959-7 டிசம்பர் 2011) ஒரு இந்திய அரசியல்வாதி ஆவார். அவர் திராவிட முன்னேற்றக் கழகம் (DMK) கட்சியின் வேட்பாளராக 1996 தேர்தல்களில் வால்பாறை உள்ள தொகுதியில் இருந்து தமிழ்நாடு சட்டமன்றத்திற்கு தேர்ந்தெடுக்கப்பட்டார்.
சிங்காரவேலு மதுரை சட்டக்கல்லூரியில் அவருடைய கல்லூரி நாட்களில் திமுகவில் சேர்ந்தார். அவர் அங்கே சில நாட்களுக்கு உறுப்பினராக திமுக 1996 சட்டசபை தேர்தலில் தமிழ்நாடு முன் மீண்டும் இணைவதற்கான அப்போதைய கோயம்புத்தூர் மாவட்டத்தில் திமுக செயலாளர், பொங்கலூர் பழனிசாமி, ஏற்றுக்கொள்ளாவிட்டால் முன் அவ்விடத்திலேயே இருந்தது வைகோ ன் மறுமலர்ச்சி திராவிட முன்னேற்றக் கழகம், சேர கட்சியில் இருந்து விலகியது. பழனிசாமி வால்பாறை உள்ள தலித் சமூகத்தில் ஆதரவுடன் செயல்படும் ஒரு கவர்ந்திழுக்கும் தலைவர் போட்டோகிராபிங் கவனிக்கும்படி கருதினார்.
சிங்காரவேலு ஒரு திமுக வேட்பாளராக 1996 தேர்தல்களில் வால்பாறை   தொகுதியில் வெற்றிபெ. தொகுதியில் தாழ்த்தப்பட்ட  வேட்பாளர்கள் ஒதுக்கப்பட்டு வந்தது. 2001 தேர்தலில் தேர்தல் உடன்படிக்கைகள் 'புதிய தமிழகம் கட்சியில் திமுக ஆதரவுடன் சிங்காரவேலு போட்டியில் விரும்புகின்றனர் பார்த்தேன்.
தோட்டத் தொழிலாளர்களின் தொழிற்சங்க சட்ட ஆலோசகர் சிங்காரவேலு செயல்பட்டு தொழிலாளர்களுக்கு நியாயமான சம்பளம் மற்றும் வசதிகள் வெற்றி கண்டனர்.
அவர் 7 டிசம்பர் 2011 அன்று இறந்தார், அவருக்கு மனைவி, இரண்டு மகள்கள் மற்றும் ஒரு மகன் குழந்தைகளும் இருந்தனர்.
மேற்கோள்கள்
பகுப்பு:1959 பிறப்புகள் பகுப்பு:2011 இறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள்
பிளம்சுடேத் நகரியம், நியூ செர்சி
பிளம்சுடேத் நகரியம் (Plumsted Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஓசன் கவுன்டியில் அமைந்துள்ள ஒரு நகரியம் ஆகும்.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 8421 ஆகும். பிளம்சுடேத் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 212.1 குடிமக்கள் ஆகும்.
மேற்கோள்கள்
பகுப்பு:ஓசன் கவுன்டி நகரங்கள்
பத்மினி ராஜமாணிக்கம்
பத்மினி ராஜமாணிக்கம் மலேசியாவில் எழுத்தாளர்களுள் ஒருவராவார். இவர் ஒரு பத்திரிகையாளருமாவார்.
எழுத்துத் துறை ஈடுபாடு
1979 தொடக்கம் இவர் மலேசியா தமிழ் இலக்கியத்துறையில் ஈடுபட்டு வருகின்றார். பெரும்பாலும் சிறுகதைகள், தொடர்கதைகள், கட்டுரைகள், புதுக் கவிதைகள், வானொலி நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள்
உத்தம புத்திரன் (1958 திரைப்படம்)
உத்தம புத்திரன் 1958 ஆம் ஆண்டு வெளிவந்த தமிழ்த் திரைப்படமாகும். டி. பிரகாஷ் ராவ் இயக்கத்தில் வெளிவந்த இத்திரைப்படத்தில் சிவாஜி கணேசன், கே. ஏ. தங்கவேலு மற்றும் பலரும் நடித்திருந்தனர். இத்திரைப்படம் 1940ல் இதே பெயரில் வெளிவந்த உத்தம புத்திரன் (1940 திரைப்படம்) எனும் திரைப்படத்தின் மறு உருவாக்கம் ஆகும்.
டார்சென் வினை
டார்சென் வினை (Darzens reaction) என்பது ஒரு கீட்டோன் அல்லது ஆல்டிகைடு ஒரு காரத்தின் முன்னிலையில் α- ஆலோவெசுத்தருடன் வினை புரிந்து α,β எப்பாக்சி எசுத்தர் உண்டாகின்ற வினையாகும். இவ்வினை டார்சென் குறுக்க வினை அல்லது கிளைசைடு எசுத்தர் குறுக்கவினை என்றும் அழைக்கப்படுகிறது. கரிம வேதியியலாளர் அகசுதெ சியார்சு டார்சென் 1904 ஆம் ஆண்டு முதன் முதலில் இவ்வினையைக் கண்டறிந்தார்
வினை வழிமுறை
ஆலசனேற்றம் பெற்ற இடத்தில் வலிமையான காரத்தைப் பயன்படுத்தி கார்பனயன் உருவாக்குவதில் வினைச்செயல்முறையானது தொடங்குகிறது. ஏனெனில் எசுத்தராக இருப்பதால், இக்கார்பனயன் ஒத்ததிர்வு முறையால் நிலைபெற்ற ஈனோலேட்டாக விளங்குவதால், கார்பனயன் உருவாவதற்கு எளிமையாக இருக்கும். இந்த அணுக்கருகவர் அமைப்பு மற்றொரு கார்பனைல் பாகத்தை தாக்கி ஒரு புதிய கார்பன் – கார்பன் பிணைப்பை உருவாக்குகிறது. இவ்விரண்டு படிகளும் காரத்தை அடிப்படையாகக் கொண்ட வினையூக்க ஆல்டால் வினையை ஒத்துள்ளது. ஆக்சிசன் எதிர்மின் அயனி ஓர் ஆல்டாலாக செயலாற்றி மூலக்கூற்றிடை SN2 வினையின் மூலம், முன்னதாக ஆலசனேற்றம் பெற்ற இடத்தில் உள்ள ஆலசனை இடப்பெயர்ச்சி செய்து ஓர் எப்பாக்சைடை உருவாக்குகிறது. இவ்வினையின் போக்கு ஒரு குறுக்க வினையாகக் கருதப்படுகிறது. ஏனெனில், இரண்டு வினைபடு பொருட்களின் மூலக்கூறுகள் வினைபுரிவதால் ஒட்டுமொத்தமாக ஒரு HCl குறைவு தோன்றுகிறது.
தொடக்கநிலை புரோட்டான் நீக்கம் தோன்றுவதை ஊக்குவிப்பதுதான் இங்கு எசுத்தரின் முதன்மையான வேலையாகும். மற்றும் இதற்காக அடுத்த கார்பனைல் தொகுதியை மாற்றாக பயன்படுத்திக் கொள்ள முடியும். தொடக்கநிலை பொருளானது α-ஆலோ அமைடாக இருக்குமானால் விளைபொருள் α,β- எப்பாக்சி அமைடாக இருக்கும். ஒருவேளை தொடக்கப் பொருளாக α- ஆலோ கீட்டோன் பயன்படுத்தப்பட்டால் விளைபொருள் α,β- எப்பாக்சி கீட்டோன் உருவாகும்.
தொடக்கநிலை புரோட்டான் நீக்கத்திற்காக வேறு பொருத்தமான ஏதாவது ஒரு காரத்தைப் பயன்படுத்த முடியும். இருந்தபோதிலும் இத்தொடக்கப்பொருள் ஓர் எசுத்தராக இருந்தால், எசுத்தரின் பக்கச் சங்கிலியான அல்காக்சைடு, சாத்தியமான அசைல் பரிமாற்றத்தின் பக்கவிளைவுகளால் ஏற்படும் பிரச்சினைகளைப் பொதுவாகத் தடுக்கும் பொருட்டு அமைந்துள்ளது.
மேற்கோள்கள்
பகுப்பு:கூட்டு வினைகள் பகுப்பு:கரிம-கரிமப் பிணைப்பு உருவாகும் வினைகள் பகுப்பு:எப்பாக்சைடுகள் பகுப்பு:பெயர் வினைகள்
பவுல் குட்வின்
வெளி இணைப்பு
பவுல் குட்வின் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 17, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1978 பிறப்புகள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
சண்டர்
சண்டர் என்பது இந்து சமயத்தில் சில கடவுள்களின் நிர்மால்ய அதிகாரத்தினைப் பெற்ற பதவியாகும். இப்பதவியைப் பெற்றவர்கள் அந்தந்த கடவுள்களின் மீது அதீத அன்பினைக் கொண்டவர்களாகவும், அக் கடவுள்களின் தரிசனப் பலனை பக்தர்களுக்கு அருள்பவர்களாகவும் உள்ளார்கள்.
தனிப்பெரும் சமயமாக தொன்மத்தில் இருந்த சைவம், சாக்தம், காணதிபத்தியம், கௌமாரம், சௌரம் ஆகியவற்றின் முதற் தெய்வங்களுக்கு சண்டர்கள் உண்டு.
இந்த சமயங்களில் சைவம் தவிர்த்து மற்றவை அனைத்தும் சைவத்தினுள் ஒடுங்கிவிட்டமையால் சைவத் திருக்கோயில்களில் மட்டுமே சண்டர் காண முடிகிறது. சைவத் திருக்கோயில்களில் உள்ள சண்டர் சண்டீசர் என்று அழைக்கப்படுகிறார்.
பகுப்பு:இந்து சமயம்
பட்னா மாவட்ட ஆட்சியர் அலுவலகம்
பட்னா மாவட்ட ஆட்சியர் அலுவலகம் (Patna Collectorate) பட்னா மாவட்டத்தின் நிர்வாகத் தலைமை அலுவலகமாகும். கங்கையாற்றின் கரையில் காந்தி மைதானத்திற்கு அருகில் இவ்வலுவலகம் அமைந்துள்ளது. டச்சு கட்டிடக்கலை மற்றும் பிரித்தானியக் கட்டிடக்கலை பாணியில் பட்னா மாவட்ட ஆட்சியர் அலுவலகம் கட்டப்பட்டுள்ளது. இது 200 ஆண்டுகளுக்கும் மேல் பழமை வாய்ந்த ஒரு கட்டிட வளாகமாகும். 2008 ஆம் ஆண்டு, பீகார் அரசாங்கம் பட்னா மாவட்ட ஆட்சியர் அலுவலக கட்டிடத்தை  பாரம்பரியக் கட்டடமாக பட்டியலிட்டது.
வரலாறு
டச்சுக்காரர்கள் முதன்முதலில் 17 ஆம் நூற்றாண்டின் ஆரம்பத்தில் பட்னாவுக்கு வந்தனர். இந்த கட்டிடம் டச்சு கிழக்கிந்திய கம்பெனியால் கட்டப்பட்டு ஒரு பண்டகசாலையாக பயன்படுத்தப்பட்டது. பிரித்தானியர்களின் ஆட்சிக்காலத்தில், ஆங்கிலேயர்கள் இந்த கட்டிடத்தை மாவட்ட ஆட்சியர் அலுவலகமாகப் பயன்படுத்தினர். 1857 ஆம் ஆண்டு முதல் தற்போதைய வளாகத்தில் மாவட்ட ஆட்சியர் அலுவலகம் செயல்படத் தொடங்கியது. 1938 ஆம் ஆண்டில், மாவட்ட வாரிய கட்டிடமும் இதனோடு சேர்க்கப்பட்டது, இக்கட்டிடம் பிரித்தானியக் கட்டிடக்கலையில் கட்டப்பட்டுள்ளது.
அலுவலகங்கள்
இந்திய குடிமைப் பணி அலுவலர்  பட்னா மாவட்ட ஆட்சியர் அலுவலகத்தின் தலைமைப் பொறுப்பை ஏற்று நிர்வகிக்கிறார். குற்றவியல் நீதிபதி என்றும் பொதுவாக இவர் அழைக்கப்படுவதுண்டு. துணை ஆட்சியர் (பொது), துணை ஆட்சியர் (நிலம் கையகப்படுத்தல்), துணை ஆட்சியர் (வருவாய் மீட்பு), துணை ஆட்சியர் (பேரிடர் மேலாண்மை), துணை ஆட்சியர் (தேர்தல்), துணை ஆட்சியர் (நில சீர்திருத்தங்கள்) மற்றும் மூத்த நிதி அலுவலர் முதலானவர்கள் இவ்வலுவலகக் கட்டிடத்தில் அமர்ந்து செயல்பட்டு வருகிறார்கள்.
சர்ச்சை
2016 ஆம் ஆண்டில் பீகார் அரசு பழைய கட்டிடங்களை அகற்றிவிட்டு அவற்றுக்குப் பதிலாக ஒரு புதிய வளாகத்தை கட்ட  முடிவு செய்தது. வரலாற்றாசிரியர்கள் மற்றும் பல்வேறு சமூக அமைப்புகளின் பரவலான எதிர்ப்புக்கும் விமர்சனங்களுக்கும் இது வழிவகுத்தது,  புது தில்லியை தளமாகக் கொண்ட கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையும் இலண்டனை தளமாகக் கொண்ட காந்தி அறக்கட்டளையும் எதிர்ப்புக் குரல் எழுப்பிய அமைப்புகளில் முக்கியமானவைகள் ஆகும். ஏப்ரல் 2016 இல் இந்தியாவுக்கான நெதர்லாந்து தூதர் அல்போன்சசு சுடோலிங்கா பீகார் முதல்வர் நிதீசு குமாருக்கு எழுதிய கடிதத்தில் மாவட்ட ஆட்சியர் அலுவலகக் கட்டடத்தை இடிப்பைத் தவிர்க்குமாறு முறையிட்டார்.
கேரன்டான் சண்டை
கேரன்டான் சண்டை (Battle of Carentan) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு தாக்குதல். இது ஓவர்லார்ட் நடவடிக்கையின் ஒரு பகுதியாகும். இதில் அமெரிக்க தரைப்படை நாசி ஜெர்மனியின் ஆக்கிரமிப்பில் இருந்த பிரான்சின் கேரன்டான் நகரைத் தாக்கிக் கைப்பற்றியது.
பிரான்சு மீதான நேச நாட்டு கடல்வழிப் படையெடுப்பு ஜூன் 6, 1944ல் தொடங்கியது. பிரான்சின் நார்மாண்டி கடற்கரைப் பகுதியில் இப்படையெடுப்பு நிகழ்ந்தது. படையிறக்கம் நிகழ்ந்த கடற்கரைகள் ஐந்து பிரிவுகளாகப் பிரிக்கப்பட்டிருந்தன. ஜூன் 6 இரவுக்குள் ஐந்து பிரிவுகளில் தரையிறங்கிய படைகள் கைகோர்த்து விட வேண்டுமென்பது திட்டம். ஆனால் ஒமாகா கடற்கரையில் எதிர்பாராத வண்ணம் ஜெர்மானியப் பாதுகாவல் படைகளின் எதிர்த்தாக்குதல் கடுமையாக இருந்ததால் அங்கு தரையிறங்கிய அமெரிக்கப் படைகள் அடுத்திருந்த யூட்டா கடற்கரைப் படைகளுடன் கைகோர்க்க முடியவில்லை. இந்த இரு படைப்பிரிவுகளுக்கும் இடையே உள்ள இடைவெளியில் ஜெர்மானிய எதிர்த்தாக்குதல் நிகழக் கூடும் என்று நேச நாட்டு உளவுத் துறையினர் எச்சரித்ததால் அமெரிக்க தளபதி ஒமார் பிராட்லி இரு படைப்பிரிவுகளையும் இணைப்பதற்கு முன்னுரிமை அளித்தார். இரு கடற்கரைகளுக்கும் இடையே இருந்த கேரன்டான் நகரைக் கைப்பற்ற உத்தரவிட்டார். இந்த பொறுப்பு நார்மாண்டியில் வான்வழியே தரையிறங்கியிருந்த அமெரிக்க 101வது வான்குடை டிவிசனுக்குத் தரப்பட்டது.
ஜூன் 10ம் தேதி கேரன்டான் நகர் மீதான தாக்குதல் தொடங்கியது. ஜெர்மானிய 6வது வான்குடை ரெஜிமண்ட், இரண்டு கிழக்கு பட்டாலியன்கள் நகரைப் பாதுகாத்து வந்தன. அவற்றின் உதவிக்கு அனுப்பப்பட்ட 17வது எஸ். எஸ் பான்சர்கிரனேடியர் டிவிசன் நேச நாட்டு வான்வழித் தாக்குதல்களால் குறித்த நேரத்தில் நகரை அடைய முடியவில்லை. மூன்று நாட்கள் கடுமையான சண்டைக்குப் பின் அமெரிக்கப் படைகள் கேரன்டானைக் கைப்பற்றின. ஜூன் 13ல் நிகழ்ந்த ஜெர்மானிய எதிர்த்தாக்குதலை அமெரிக்க 2வது கவச டிவிசனின் படைப்பிரிவுகளின் உதவியுடன் சமாளித்து நகர் முழுவதையும் தங்கள் கட்டுப்பாட்டில் கொண்டுவந்தன.
செங்களாயி ஊராட்சி
கேரளத்தின் கண்ணூர் மாவட்டத்தில்  தளிப்பறம்பு வட்டத்தில் செங்களாயி ஊராட்சி அமைந்துள்ளது. இது தளிப்பறம்பு மண்டலத்திற்கு உட்பட்டது. செங்கலை, சுழலி ஆகிய ஊர்களைக் கொண்டது. இது 67.33 சதுரகிலோமீட்டர் பரப்பளவைக் கொண்டது. கிழக்கில் ஸ்ரீகண்டாபுரம் ஊராட்சியும், மேற்கில் குறுமாத்தூர் ஊராட்சியும், வடக்கில் நடுவில், சப்பாரப்படவு ஆகிய ஊராட்சிகளும், தெற்கில் வளபட்டணம் ஆறும் உள்ளன. .
சான்றுகள்
பகுப்பு:கண்ணூர் மாவட்டத்தில் உள்ள ஊர்களும் நகரங்களும்
பொம்மனப்பாடி விஸ்வநாதசுவாமி கோயில்
பொம்மனப்பாடி விஸ்வநாதசுவாமி கோயில் தமிழ்நாட்டில் பெரம்பலூர் மாவட்டம், பொம்மனப்பாடி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விஸ்வநாதசுவாமி, விசாலாட்சி சன்னதிகள் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:பெரம்பலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாளத்திரயம்
தாளத்திரயம் என்பது சைவ சமய த்தில் சூரிய வழிபாட்டின் பொழுதும் (சந்தியா வந்தனம்), சிவாலயங்களின் நிர்மால்ய அதிகாரியான சண்டேசுவரை வணங்கும் பொழுதும் பக்தர்களால் செய்யப்படுகின்ற ஒரு வகை பூஜை தாள முறையாகும். இம்முறையில் இடதுகையின் உள்ளங்கையில் வலது கையின் நடு மூன்று விரல்களைக் கொண்டு மெல்லியதாக தட்டுவதாகும். சண்டேசுவரை வணங்கும் முறையில் இந்த தாளத்திரயம் மறுவி சொடுக்கிடுவதும், கை கொட்டுவதும் செய்யப்படுகிறது. இத்தகைய செயல்கள், அறிந்தவர்களால் கடுமையாக எதிர்க்கப்படுகின்றன.
பகுப்பு:சைவ சமயம்
வெளி இணைப்புகள்
பகுப்பு:சைவ சமயம்
தமிழ்த் திரைப்படங்களின் பட்டியல், 1991
1991 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
பகுப்பு:தமிழ்த் திரைப்படங்களின் பட்டியல்கள் பகுப்பு:1991 தமிழ்த் திரைப்படங்கள்
அஞ்சல் குறியீட்டு எண்
குறியீட்டமைப்பு
இந்தியா ஒன்பது மண்டலங்களாகப் பிரிக்கப்பட்டுள்ளது. எட்டு மண்டலங்கள் நிலப்பரப்பு தொடர்பாகவும் ஒன்று செயல்பாடு தொடர்பாகவும் பிரிக்கப்பட்டன. அஞ்சலகச் சுட்டு எண்ணின் முதல் இலக்கம் எந்த மண்டலத்தில் அஞ்சலகம் அமைந்துள்ளது எனக் குறிக்கிறது. இரண்டாவது இலக்கம் உள் மண்டலத்தையும், மூன்றாவது, வகைப்படுத்தும் மாவட்டத்தையும் குறிக்கிறது. இறுதி மூன்று இலக்கங்கள் குறிப்பிட்ட அஞ்சலகத்தை அடையாளப்படுத்தும்.
இந்தியாவின் மாநிலங்களையும் ஆட்சிப்பகுதிகளையும் உள்ளடக்கிய ஒன்பது பின் மண்டலங்கள்:
இவற்றையும் பார்க்க
பகுப்பு:அஞ்சல் குறியீடுகள் பகுப்பு:இந்தியாவில் அஞ்சல் அமைப்பு
சதுரப் பட்டைக்கூம்பு
வடிவவியலில் சதுரப் பட்டைக்கூம்பு (square pyramid) என்பது சதுர அடிப்பக்கம் கொண்ட பட்டைக்கூம்பு ஆகும். ஒரு சதுரப் பட்டைக்கூம்பின் மேலுச்சியானது அடிப்பக்கச் சதுரத்தின் மையத்திற்கு நேர் செங்குத்தாக இருந்தால் அச்சதுரப் பட்டைக்கூம்பானது நேர் சதுரப் பட்டைக்கூம்பு (right square pyramid) எனப்படும். நேர் சதுரப் பட்டைக்கூம்பு C4v சமச்சீர் உடையது. சதுரப்பட்டைக்கூம்பின் அனைத்து விளிம்புகளின் நீளங்களும் சமமாக இருந்தால் அது சமபக்க சதுரப் பட்டைக்கூம்பு (equilateral square pyramid). அதாவது ஜான்சன் திண்மம் J1 ஆகும்.
பொதுவான சதுரப் பட்டைக்கூம்பு
அடிப்பக்க நீளம் l; செங்குத்துயரம் h கொண்ட சாய்வு சதுரப்பட்டைக்கூம்பின் கனவளவு:
நேர்சதுரப் பட்டைக்கூம்பு
நேர்சதுரப் பட்டைக்கூம்பில் அனைத்துப் பக்கவிளிம்புகளும் சமநீளமானவையாகவும், நான்கு பக்கமுகங்களும் சர்வசமமான இருசமபக்க முக்கோணங்களாகவும் இருக்கும்.
அடிப்பக்க நீளம் l; உயரம் h கொண்ட நேர்சதுரப் பட்டைக்கூம்பின் மேற்பரப்பு, கனவளவு:
பக்கவிளிம்பு நீளம்: சாய்வு உயரம்:
இருமுகக் கோணங்கள்:
ஜான்சன் திண்மம் J1
ஜான்சன் சதுரப் பட்டைக்கூம்பு பக்கவிளிம்பு நீளம் l என்ற ஒரேயொரு பண்பலகு மூலம் குறிக்கக் கூடியது.
அதன் பிற அளவுகளான உயரம் h (அடிச் சதுரத்தின் மையத்திற்கும் மேலுச்சிக்கும் இடைப்பட்ட உயரம்), மேற்பரப்பு A, கனவளவு V :
இருமுகக் கோணங்கள்:
வெளியிணைப்புகள்
பகுப்பு:பிரமிடுகள் பகுப்பு:பன்முகத்திண்மங்கள்
பாரடோல்
பாரடோல் (Baratol) என்பது ஒரு வெடிபொருளாகும். டிஎன்டி எனப்படும் டிரை நைட்ரோ டொலுயீன், பேரியம் நைட்ரேட்டு கலவையுடன் 1% அளவு மட்டுபடுத்தியாகச் செயல்படும் பாரபின் மெழுகைச் சேர்த்து பாரடோல் உருவாக்கப்படுகிறது. டி,என்,டி 25% முதல் 33% அளவு வரைக்கும் கலவையில் கலக்கப்படுகிறது. ஏனெனில், பேரியம் நைட்ரேட்டு அதிக அடர்த்தி கொண்டது என்பதால் பாரடோல் அடர்த்தி குறைந்தபட்சமாக 2.5 மி.கி/மீ 3 ஆகவாவது இருக்கவேண்டும்.
பாரடோலின் வெடிப்புத் திசைவேகம் வினாடிக்கு 4900 மீட்டர்கள் மட்டுமேயாகும். தொடக்கக்கால சில அணு குண்டுகளில் பயன்படுத்தப்பட்ட வெடிபொருள் லென்சுகளில் மெதுவாக வெடிக்கும் வெடிபொருளாகப் பயன்படுத்தப்பட்டது. கூட்டமைவு பி பயன்படுத்தப்பட்டு தயாரிக்கப்படும் வெடிபொருள்கள் பெரும்பாலும் விரைவு வெடிபொருள் வகை வெடிபொருளாகும். 1945 ஆம் ஆண்டில் மேற்கொள்ளப்பட்ட டிரினிட்டியில் அணுகுண்டு வெடிப்பு, 1949 சோவியத் யோ 1 குண்டு வெடிப்பு மற்றும் 1972 இல் இந்தியா அணுகுண்டு வெடிப்பு அனைத்திலுமே பாரடோலும், ’கூட்டமைவு பி‘ யும் பயன்படுத்தப்பட்டன.
மில்சு குண்டு எனப்படும் பிரித்தானிய கைவெடிகுண்டுகளிலும் பாரடோல் பயன்படுத்தப்பட்டது.
மேற்கோள்கள்
பகுப்பு:வெடிக்கும் வேதிப்பொருட்கள் பகுப்பு:வெடிபொருள்கள்
ஆர். மணிமாறன்
'''ஆர். மணிமாறன்' (R. Manimaran'') என்பவர்1996ஆம் ஆண்டு நடைபெற்ற தமிழகச் சட்டமன்றத் தேர்தலில் திண்டுக்கல் மாவட்டம் திண்டுக்கல் தொகுதியில் இருந்து தமிழகச் சட்டமன்றத்திற்குத் தேர்ந்தெடுக்கப்பட்டார். அவர் திராவிட முன்னேற்றக் கழக (திமுக) கட்சியின் வேட்பாளராக இருந்தார்.
2001 தேர்தலில் போட்டியிடுவதற்கான வாய்ப்பை திமுக மறுத்தது. பின்னர் கட்சி விரோத செயல்களுக்காக இவரை திமுக கட்சியிலிருந்து இடைநீக்கம் செய்தது.
செ. பராசக்தி
'''செ. பராசக்தி''' (பி: 1960) மலேசியாவில் எழுத்தாளர்களுள் ஒருவராவார். இவர் சத்தியம் எனும் புனைப்பெயரில் நன்கறியப்பட்டவர்.
எழுத்துத் துறை ஈடுபாடு
1984 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைளையே எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
நூல்கள்
"மண் சுமந்த மலர்கள்" (1992)
ராபின் குட்யெர்
ராபின் குட்யெர்  (Robin Goodyer , பிறப்பு: அக்டோபர் 28 1951), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1975 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
ராபின் குட்யெர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 17, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1951 பிறப்புகள் பகுப்பு:ஆக்சுபோர்ட்சையர் துடுப்பாட்டக்காரர்கள் பகுப்பு:வாழும் நபர்கள்
லுஃப்தான்சா
இடாய்ச்சு லுஃப்தான்சா AG (fwb: LHA), லுஃப்தான்சா (சில நேரங்களில் லுஃப்தான்சா செருமன் விமானச்சேவை நிறுவனம் என்றும் அழைக்கப்படுகிறது), என்பது செருமன் விமானச்சேவை நிறுவனமாகும்.{{#tag:ref|1994 வரை, லுஃப்தான்சா மேற்கு செருமனிஅரசுக்கு சொந்தமான தேசிய விமானச்சேவை நிறுவனமாக இருந்தது.
இது 18 உள்நாட்டு சேவைகளையும், ஆப்ரிக்கா, அமெரிக்கா, ஆசியா மற்றும் ஐரோப்பா கண்டங்களில் உள்ள 78 நாடுகளில் உள்ள 197 அனைத்துலக முனையங்களுக்கு 280 விமானங்களைக் கொண்டு விமான சேவையை வழங்குகிறது
மேற்கோள்கள்
பகுப்பு:விமானசேவை நிறுவனங்கள்
கன்னியின் சபதம்
கன்னியின் சபதம் 1958 ஆம் ஆண்டு வெளிவந்த தமிழ்த் திரைப்படமாகும். டி. ஆர். ரகுநாதன் இயக்கத்தில் வெளிவந்த இத்திரைப்படத்தில் கே. ஆர். ராமசாமி, நம்பியார் மற்றும் பலரும் நடித்திருந்தனர்.
பகுப்பு:1958 தமிழ்த் திரைப்படங்கள்‎ பகுப்பு:எம். என். நம்பியார் நடித்த திரைப்படங்கள் பகுப்பு:அஞ்சலிதேவி நடித்த திரைப்படங்கள் பகுப்பு:எம். என். ராஜம் நடித்த திரைப்படங்கள்
கார்த்திகப்பள்ளி வட்டம்
கார்த்திகப்பள்ளி வட்டம், கேரளத்தின் ஆலப்புழை மாவட்டத்தில் உள்ள ஆறு வட்டங்களில் ஒன்றாகும். இதன் தலைமையகம் ஹரிப்பாட்டில் உள்ளது. அம்பலப்புழை, செங்ஙன்னூர்,  சேர்த்தலை, குட்டநாடு,  மாவேலிக்கரை ஆகியவை மற்ற வட்டங்கள். இந்த வட்டத்தில் 10 ஊராட்சிகள் உள்ளன.
சான்றுகள்
பகுப்பு:ஆலப்புழை மாவட்டம்
சுசீந்திரன்
சுசீந்திரன் என்பவர் தமிழகத் திரைப்படத்துறையில் பணிபுரியும் திரைப்பட இயக்குநர், பாடலாசிரியர், திரைப்படத் தயாரிப்பாளர், நடிகர் மற்றும் திரைக்கதை ஆசிரியர் ஆவார். இவர் 2009 ஆம் ஆண்டு வெண்ணிலா கபடிகுழு என்ற திரைப்படத்தின் மூலம் இயக்குனராக மற்றும் அறிமுகமானார். அதை தொடர்ந்து நான் மகான் அல்ல (2010), அழகர்சாமியின் குதிரை (2011), ராஜபாட்டை (2011) போன்ற பல திரைப்படங்களில் இயக்குநராக மற்றும் திரைக்கதை ஆசிரியராக பணி புரிந்துள்ளார்.
வெளிப்புற இணைப்புகள்
பகுப்பு:1978 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட இயக்குநர்கள் பகுப்பு:தமிழ்நாட்டுத் திரைப்பட இயக்குனர்கள் பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:திண்டுக்கல் மாவட்ட நபர்கள்
டி எஃப்-21
தாங்-ஃபெங் 21 என்பது இரட்டை நிலை, திட எரிபொருள் உந்துகணையுடைய, ஒற்றை வெடிமுனையுடைய நடுத்தர தூரம் பாயும் ஏவுகணை ஆகும். இதன் பெயருக்கு 'கிழக்குக் காற்று' என்று பொருள். இது தாங் ஃபெங் வகை ஏவுகணைகளில் ஒன்றாகும். 1960களின் பிற்பகுதியில் இதன் தயாரிப்பு தொடங்கப்பட்டு 1985-86ல் முடிக்கப்பட்டது. எனினும் 1991 வரை இது பயன்பாட்டுக்கு வரவில்லை. ஐக்கிய அமெரிக்க பாதுகாப்பு துறையின் 2008ஆம் ஆண்டு மதிப்பீட்டின்படி சீனாவிடம் 60 முதல் 80 ஏவுகணைகளும் 60 ஏவுகணை செலுத்துவான்களும் உள்ளன. சீனாவால் ஆண்டுக்கு சுமார் 10 முதல் 11 ஏவுகணைகளை தயாரிக்க முடியும்.
உசாத்துணை
பகுப்பு:ஏவுகணைகள்
சி--
சி-- சி மொழியைப் போன்றே உருவாக்கப்பட்ட நிரலாக்க மொழி. இதை சைமன் பேடன் ஜோன்ஸ், நார்மன் ராம்சேய் ஆகியோர் உருவாக்கினர். இது அஸ்கி எழுத்துக்களைக் கொண்டு எழுதப்படுகிறது. இதன் அமைப்பு சி மொழியினை பின்பற்றி தோற்றம் பெற்றது. சொற்கள், உள்ளீடுகள் உட்பட பல சி மொழியை ஒத்திருப்பதைக் காணலாம்.
வெளியிணைப்புகள்
பகுப்பு:கணினி தொடர்பான குறுங்கட்டுரைகள் பகுப்பு:நிரல் மொழிகள்
கூர்வாய் அழகுத் தவளை
விளக்கம்
இடது|thumb| ஜல்பைகுரி (பெருபாரி) பாலாஷ் பந்தில் காணப்பட்ட ஒரு தவளை மைக்ரோஹைலா பேரினத் தவளைகள் சிறியவை. பொதுவாக இவற்றின் முதுகுப் புறப் பகுதியில் உள்ள அம்பு வடிவ அடையாளத்தால் இவற்றை அடையாளம் காணலாம். இவை பொதுவாக அடர் பழுப்பு நிற தோல்திட்டுடன் மஞ்சள் நிறத்தில் இருக்கும். இந்த இனமானது சிறிய தலை கொண்டதாக, பற்கள் அற்றதாகவும், தெளிவான செவிப்பகுதி இல்லாததாகவும் இருக்கும். விரல் நுனிகளில் கரண்டி வடிவமானவையாகவும் மற்றும் விரல்களுக்கு இடையில் சிறிய வலைப் பின்னல் உள்ளது. ஆண் தவளைகளுக்கு கலவித்திண்டு இல்லை. பின்புறத்தில் உள்ள தோல் மென்மையானது, என்றாலும் அதில் சில பொக்குகள் உள்ளன. ஆண் தவளைகள் மூக்கு முதல் ஆசனவாய்வரை சுமார் 24 mm நீளமுள்ளவையாகவும்,  பெண் தவளைகள் சுமார் 28 mm   நீளமுள்ளவையாகவும் உள்ளன.
பரவல் மற்றும் வாழ்விடம்
சில வாழிடங்களில், இந்த தவளை யானை லத்திகளை ( சாணம்) தன் இருப்பிடமாக கொள்கின்றன.
உயிரியல்
கூர்வாய் அழகுத் தவளை காடுகளின் தரையில் இலைக் குப்பைகளில் பாதி மறைந்து வாழ்கிறது. இது முதன்மையாக இரவாடி விலங்கு என்றாலும் இது மழைக்காலத்திலும் பகலிலும் நடமாடக்கூடியது. இது மழைக்காலத்தில் உருவாகும் குளம், குட்டைகளில் இனப்பெருக்கம் செய்கிறது.
நிலைமை
இந்த தவளை பரந்த பரப்பளவில் வாழ்விடத்தைக் கொண்டுள்ளது. மேலும் இதன் எண்ணிக்கையானது நிலையானதாகத் தோன்றுகிறது. எனவே பன்னாட்டு இயற்கைப் பாதுகாப்புச் சங்கம் இதை " தீவாய்ப்புக் கவலை குறைந்த இனம் " என்று வகைப்படுத்தி உள்ளது. ஏனெனில் இதன் எண்ணிக்கை விகிதத்தில் வீழ்ச்சி ஏதேனும் இருந்தால், அதை மிகவும் அச்சுறுத்தலுக்கு உள்ளான இனம் என்ற பிரிவில் பட்டியலிட நியாயமான காரணங்கள் இல்லை என்று கருதுகிறது. இது காணப்படக்கூடிய பகுதிகளில் பொதுவாக பல்வேறு வாழ்விட வகைகளை ஏற்றுக்கொள்ளக்கூடியது. இந்த இனத்திற்கு குறிப்பிட்ட அச்சுறுத்தல்கள் எதுவும் அடையாளம் காணப்படவில்லை.
வெளி இணைப்புகள்
பகுப்பு:தவளைகள்
ஒங்கொங் தீவு
ஒங்கொங் தீவு அல்லது ஆங்காங் தீவு (Hong Kong Island) என்பது ஒங்கொங் சிறப்பு நிர்வாகப் பகுதியில் உள்ள ஒரு தீவாகும். இது ஒங்கொங் சிறப்பு நிர்வாக நிலப்பரப்புக்குள் உள்ள தீவுகளில் இரண்டாவது பெரிய தீவாகும். இத்தீவின் மக்கள் தொகை 1,289,500 ஆகும். 2008 ஆம் ஆண்டின் கணிப்பின் படி மக்கள் அடர்த்தி 16,390/கி.மீ ஆகும்.
வரலாறு
1842 இல் நடந்த முதலாம் அபினிப் போரின் முடிவில் பிரித்தானியரால் கைப்பற்றப்பட்ட முதல் நிலப்பரப்பு இந்த ஒங்கொங் தீவாகும். பிரித்தானியர் இத்தீவை தம்வசப்படுத்தும் போது, இத்தீவில் கிட்டத்தட்ட 7,000 வரையிலான பூர்வக் குடிகள் மட்டுமே இருந்துள்ளனர். ஆங்காங்கே சில மீனவக் குடிகள் மட்டுமே தென்பட்டுள்ளன.
வெளியிணைப்புகள்
பகுப்பு:ஹொங்கொங் தீவு
அம்பலப்புழை வட்டம்
அம்பலப்புழை வட்டம், கேரளத்தின் ஆலப்புழை மாவட்டத்தில் உள்ள ஆறு வட்டங்களில் ஒன்று. இதன் தலைமையகம் ஆலப்புழை நகரில் உள்ளது. செங்கன்னூர், சேர்த்தலை,  கார்த்திகப்பள்ளி,  குட்டநாடு,  மாவேலிக்கரை ஆகியன இந்த மாவட்டத்திற்கு உட்பட்டவை. இந்த வட்டத்திற்குள் 10 ஊராட்சிகள் உள்ளன.
தூர்வாரல்
சில கடற்கரைகளில், கடற்கரை அரிப்புகளால் அரிக்கப்பட்ட மணல்களை கடலில் தோண்டி அதே இடத்தில் மீண்டும் நிரப்பும் பணியும் தூர்வாரல் என அழைக்கப்படுகிறது.
எந்தவொரு சாதனம் அல்லது இயந்திரம் நீருக்கு கீழே இருக்கும் பொருள்களை எடுக்க உதவினாலும் அது தூர்வாரி எனப்படும். உதாரணமாக, ஒரு கரண்டியை, குச்சி அல்லது கயிற்றில் இணைத்து நீருக்கு அடியில் உள்ள பொருள் மனிதனால் நீக்கப்பட்டால் அது தூர்வாரி என அழைக்கப்படும். இந்த கருத்தைக்கொண்டு இதை ஒரு இயந்திரமாக இருபுற அகழ்வாளி கொண்டு உருவாக்கினார்கள். சில நேரங்களில் பாரந்தூக்கி அகழ்வாளியுடன் இணைக்கப்பட்டு அந்த அமைப்பு ஒரு படகுடன் இணைக்கப்படும். இந்த முழு இயந்திரமும் தூர்வாரி என அழைக்கப்படுகிறது.
தூர்வாரல் நடவடிக்கையில் உருவாக்கும் தோண்டப்பட்ட மணலை சற்று தொலைவில் கொட்டுவது நல்லது இல்லையெனில் அது அரிப்பினால் மீண்டும் தோண்டிய இடத்தை நிரப்பிவிடும். சில நேரங்களில் தோண்டப்பட்ட மணலை கட்டுமான பணிகளுக்கு பயன்படுத்தலாம். தூர்வாரல் சில நேரங்களில் நீர்சார் சூழல் மண்டலத்தில் பாதிப்பை எற்படுத்தலாம். எனவே சரியான அரசு அனுமதியுடன் மட்டுமே இந்த பணியை செய்ய வேண்டும். தங்க சுரங்கங்களில் தூர்வாரல் முக்கிய நடவடிக்கைகளில் ஒன்று.
பகுப்பு:கடலியல்
கிழக்கு அய்யம்பாளையம் கருப்பண்ணசுவாமி கோயில்
கிழக்கு அய்யம்பாளையம் கருப்பண்ணசுவாமி கோயில் தமிழ்நாட்டில் கரூர் மாவட்டம், கிழக்கு அய்யம்பாளையம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கருப்பண்ணசுவாமி சன்னதியும், விநாயகர் உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
அதிக வசூல் செய்த பொம்மை திரைப்படங்கள்
இப்பட்டியல் உலகளவில் அதிக வசூல் செய்த பொம்மை திரைப்படங்களின் பட்டியலாகும். இப்படங்களில் பொம்மை கதாப்பாத்திரங்கள் முக்கிய கதாப்பாத்திரங்களை உள்ளன.
கிழக்கு அய்யம்பாளையம் கருப்பண்ணசுவாமி கோயில்
பூசைகள்
இக்கோயிலில் ஒருகாலப் பூசை நடக்கின்றது.
அதிக வசூல் செய்த பொம்மை திரைப்படங்கள்
வெளி இணைப்புகள்
பொம்மை திரைப்படங்கள்
கிழக்கு அய்யம்பாளையம் கருப்பண்ணசுவாமி கோயில்
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாயிண்ட் பிளசண்டு, நியூ செர்சி
பாயிண்ட் பிளசண்டு (Point Pleasant) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஓசன் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 4.17 சதுர கிலோ மீற்றர் பரப்பளவைக் கொண்டுள்ளது. இதில் 3.49 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.68 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 18392 ஆகும். பாயிண்ட் பிளசண்டு பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 5272.1 குடிமக்கள் ஆகும்.
மேற்கோள்கள்
பகுப்பு:ஓசன் கவுன்டி நகரங்கள்
ஆண்டி கோராம்
ஆண்டி கோராம்  (Andy Goram , பிறப்பு: ஏப்ரல் 13, 1964) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1989 - 1991 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஆண்டி கோராம் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 17, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1964 பிறப்புகள் பகுப்பு:வாழும் நபர்கள்
ஏட்ரியன் கோர்
ஏட்ரியன் கோர்  (Adrian Gore , பிறப்பு: மே 14, 1900, இறப்பு: சூன் 7 1990), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1919 களில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஏட்ரியன் கோர் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 17, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1900 பிறப்புகள் பகுப்பு:1990 இறப்புகள் பகுப்பு:பிரித்தானிய மிலிட்டரி துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
அழகே உன்னை ஆராதிக்கிறேன்
பாடல்கள்
இத்திரைப்படத்திற்கு இளையராஜா இசையமைத்தார். அனைத்துப் பாடல்களையும் கவிஞர் வாலி இயற்றினார்.
வெளி இணைப்புகள்
பகுப்பு:1979 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஸ்ரீதர் இயக்கிய தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:ஜெய்கணேஷ் நடித்த திரைப்படங்கள் பகுப்பு:நாகேஷ் நடித்த திரைப்படங்கள்
லந்தாவு தீவு
லந்தாவு தீவு (Lantau Island) ஹொங்கொங் சிறப்பு நிர்வாகப் பகுதியில் இருக்கும் மிகப் பெரியத் தீவாகும். இதன் நிலப் பரப்பளவு (56.82 சதுர மைல்கள்) 147.16 சதுர கிலோ மிற்றர்களாகும்.
பகுப்பு:ஹொங்கொங்கின் தீவுகள் பகுப்பு:லந்தாவு தீவு
இலக்கமநாயக்கன்பட்டி ஊராட்சி
லக்கமநாயக்கன்பட்டி ஊராட்சி (Lakkamanaickenpatti Gram Panchayat), தமிழ்நாட்டின் திருப்பூர் மாவட்டத்தில் உள்ள வெள்ளக்கோயில் வட்டாரத்தில் அமைந்துள்ளது. இந்த ஊராட்சி, காங்கேயம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அக்கலா
அக்கலா (Aggala)(சிங்களம்: අග්ගලා) என்பது பாரம்பரிய இலங்கை இனிப்பு ஆகும். இது வறுக்கப்பட்ட அரிசி உருண்டைகளை அடிப்படையாகக் கொண்டு தேங்காய்த் துருவல், வெல்லம் அல்லது வெல்லப்பாகு மற்றும் மிளகு கொண்டு தயாரிக்கப்படுகின்றன.
பாரம்பரியமாக வெயிலில் காயவைத்த புழுங்கல் அரிசியைப் பொடியாக அரைத்து (மாற்றாக அரிசி மாவைப் பயன்படுத்தலாம்) துருவிய அல்லது காய்ந்த தேங்காய், துருவிய வெல்லம் (கூந்தற்பனை அல்லது சர்க்கரையுடன் மாற்றலாம்), மிளகு மற்றும் தண்ணீருடன் கலக்கப்படுகிறது. பின்னர் சிறிய உருண்டைகளாக உருட்டப்பட்டு, அரிசி தூள்/மாவுடன் பூசப்படுகிறது. இலவங்கப்பட்டை பொடி மற்றும் வறுத்த எள்ளுடன் உருண்டைகளாக உருட்டியும் இதனைத் தயாரிக்கலாம். இவை சிற்றுண்டிகளாக உண்ணப்படுகின்றன.
மேற்கோள்கள்
பகுப்பு:இலங்கை பகுப்பு:இனிப்பு-விருந்துக்குப் பின்
காசி காலபைரவர் கோயில்
காசி காலபைரவர் கோயில் (Kaal Bhairav Mandir (काल भैरव मंदिर) என்பது வாரனாசியில் உள்ள பழமையான சிவன் கோயில்களில் ஒன்றாகும்.  பரநாத், விஸ்வேஸ்வரகனியில் (வாரணாசி) அமைந்துள்ள இந்த கோவில் இந்து சமயத்தின் வரலாற்று மற்றும் கலாச்சார முக்கியத்துவம் வாய்ந்ததாக இடமாக; குறிப்பாக உள்ளூர் மக்களால் கருதப்படுகிறது. இக்கோயிலானது சிவபெருமானின் கடுமையான வடிவங்களில் ஒன்றாக, மண்டை ஓடுகளை மாலையாக அணிந்து காணப்படுகிறார். "கால்" என்ற சொல்லானது "இறப்பு" மற்றும் "விதி" ஆகிய இரண்டு பொருள்களைக் கொண்டதாகும். "கால பைரவரவரைக்" கண்டு மரணம்கூட அஞ்சுவதாக நம்பப்படுகிறது.
காலபைரவரின் வாகனமாக நாய் உள்ளது. கோவிலின் உட்புறம் உள்ள சன்னதியில வெள்ளி முகம் கொண்ட கால பைரவரின் சிலை உள்ளது. காலவபைரவர் விரிந்த கண்களுடனும், பெரிய மீசையுடனும், முழங்காலளவு நீண்ட கைகளுடனும் காட்சியளிக்கிறார். அவருக்கு அருகில் அவரது வாகனமான நாய் உள்ளது. கோயிலின் பின்பகுதியில், சேத்ரபால பைரவர் சிலை உள்ளது.
சமய முக்கியத்துவம்
காலபைரவர் காசி யின் காவலராக அதாவது காவல்தெய்வமாக கருதப்படுகிறார். காசியில் வாழவேண்டுமானால் இவரது அனுமதியை பெறவேண்டியது அவசியமாக கருதப்படுகிறது.
மேற்கோள்கள்
பகுப்பு:வாரணாசி
கரசானூர் ஊராட்சி
கரசானூர் ஊராட்சி (Karasanur Gram Panchayat), தமிழ்நாட்டின் விழுப்புரம் மாவட்டத்தில் உள்ள வானூர் வட்டாரத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2270 ஆகும். இவர்களில் பெண்கள் 1074 பேரும் ஆண்கள் 1196 பேரும் உள்ளனர்.
காசி காலபைரவர் கோயில்
மேற்கோள்கள்
பகுப்பு:வாரணாசி மாவட்டத்தில் உள்ள கோயில்கள் பகுப்பு:இந்தியாவில் உள்ள சிவன் கோயில்கள் பகுப்பு:வாரணாசி மாவட்டத்திலுள்ள சிவன் கோயில்கள்
கரசானூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வீரபாண்டி (சட்டமன்றத் தொகுதி)
தொகுதியில் அடங்கியுள்ள பகுதிக‌ள்
கீரபாப்பம்பாடி, மஜிராகொல்லப்பட்டி, வட்டமுத்தாம்பட்டி, மல்லராவுத்தம்பட்டி, பூமாண்டப்பட்டி, மூடுதுறை குள்ளன்பட்டி, சித்தனூர் கொல்லப்பட்டி, அரியாகவுண்டன்பட்டி, முருங்கப்பட்டி, நாயக்கன்பட்டி, நல்லாம்பட்டி, திருமலைகிரி, வட்டமுத்தம்பட்டி, ஆண்டிப்பட்டி சௌதாபுரம், எருமாபாளையம், புத்தூர் அக்ரஹாரம், கொத்தனூர், பெருமாம்பட்டி, தும்பாத்தூலிப்பட்டி, பெத்தம்பட்டி, இலகுவன்பட்டி, பெருமாகவுண்டம்பட்டி, இராமாபுரம், ரெட்டிப்பட்டி, கல்பாரைப்பட்டி, சவம்பாளையம், பெரியசீரகாபாடி, சின்னசீரகாபாடி, வீரபாண்டி, அரியாம்பாளையம், உத்தம சோழபுரம், அக்ரஹாரபூலாவரி, அட்டவனபூலாவரி, தம்மநாயக்கன்பட்டி, நிலவாரபட்டி, ஜருகுமலை, ஜல்லூத்துப்பட்டி, கெஜல்நாயக்கன்பட்டி, நாலிக்கல்பட்டி, பாரப்பட்டி, எர்ருசன்னம்பட்டி, சித்தனேரி, அக்கரைபாளையம், பாலம்பட்டி, நல்லராயம்பட்டி, கொம்படிபட்டி, ஆனைகுட்டப்பட்டி, வேம்படிதாளம், செல்லியம்பாளையம், சேனைபாளையம், எட்டிமநாயக்கம்பட்டி, ராக்கிப்பட்டி, கடத்தூர் அக்ரஹாரம், பொத்தாம்பட்டி, ராஜ்பாளையம், நையினாம்பட்டி, மருளையம்பாளையம், சென்னகிரி, பைரோஜி, வாணியம்பாடி, ஏர்வாடி பெத்தாம்பட்டி, பசுவனத்தம்பட்டி, வாழகுட்டப்பட்டி, எருமநாயக்கன்பாளையம், மூக்குத்திபாளையம், அம்மாபாளையம், சந்தியூர், சந்தியூர் ஆட்டையாம்பட்டி, பள்ளித்தெருபட்டி,நல்லியாம்புதூர், திப்பம்பட்டி, குரால்நத்தம், கோணமடுவு, வடப்பட்டி, நூலாத்துக்கோம்பை, சாம்பகுட்டப்பட்டி, அடிமலைப்பட்டி, தும்பல்பட்டி மற்றும் கம்மாளப்பட்டி கிராமங்கள்.
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:சேலம் மாவட்டம் பகுப்பு:தமிழ்நாடு சட்டமன்றத் தொகுதிகள்
நீர் விளையாட்டு
நிலத்தில் விளையாடுவது போல் மக்கள் நீரிலும் விளையாடி மகிழ்ந்தனர். சங்ககாலத் தமிழர் கடல் நீரில் விளையாடிய பின் அவர்கள் ஆற்று நீரில் விளையாடி உடம்பிலுள்ள உப்புப் படிவைத் தூய்மை செய்துகொண்டனர்.
அலவன் ஆட்டல், ஓரை, தைந்நீராடல், நீச்சல் நடனம், பண்ணை, புணை, புனலாடல், மூழ்கல், வண்டற்பாவை முதலான விளையாட்டுகள் சங்ககாலத் தமிழர் நீரிலும், ஆற்றங்கரையிலும், கடற்கரையிலும் விளையாடப்பட்ட விளையாட்டுகள்.
பரிபாடல் நூலில் வையை பற்றிய பாடல்கள் அனைத்தும் புனலாடல் விளையாட்டைப் பற்றியவை. இவற்றில் கூறப்பட்டுள்ள நீர் விளையாட்டுப் பொருள்கள் பல.
அடிக்குறிப்பு
பகுப்பு:தமிழர் விளையாட்டுகள்
பொம்முனிசமுத்திரம் வரதராஜப்பெருமாள் கோயில்
பொம்முனிசமுத்திரம் வரதராஜபெருமாள் கோயில் தமிழ்நாட்டில் திருச்சிராப்பள்ளி மாவட்டம், பொம்முனிசமுத்திரம் என்னும் ஊரில் அமைந்துள்ள பெருமாள் கோயிலாகும்.